GLAAD մեդիա մրցանակ՝ լավագույն տեսախաղի համար

**GLAAD մեդիա մրցանակ՝ լավագույն տեսախաղի համար,** ամենամյա մրցանակ, որը տրվում է այն տեսախաղերին, որոնք առանձնանում են ԼԳԲՏ (լեսբուհի, գեյ, բիսեքսուալ և տրանսգենդեր) կերպարների և թեմաների բարձրորակ պատկերմամբ։ Այն GLAAD մեդիա մրցանակների մի քանի անվանակարգերից մեկն է։ Մրցանակները շնորհվում են GLAAD ամերիկյան ոչ կառավարական մեդիա մոնիթորինգային կազմակերպության կողմից՝ Նյու Յորքում և Լոս Անջելեսում անցկացվող միջոցառումների ժամանակ։

Մրցանակն առաջին անգամ հանձնվել է 2019 թվականի 30-րդ GLAAD մեդիա մրցանակաբաշխության ժամանակ՝ *The Elder Scrolls Online: Summerset* խաղի համար, որը *The Elder Scrolls Online*-ի ընդլայնման փաթեթ է։ Խաղը մշակված է ZeniMax Online Studios-ի կողմից և հրատարակված Bethesda Softworks-ի կողմից։ 2021 թվականի 32-րդ մրցանակաբաշխությունը միակ դեպքն է, երբ եղել է երկու մրցանակակիր․ հաղթող են ճանաչվել *[[The Last of Us Part II]]* (մշակված Naughty Dog-ի կողմից) և *Tell Me Why* (մշակված Dontnod Entertainment-ի կողմից) խաղերը։

Տեսախաղը պետք է համապատասխանի «ԼԳԲՏ կոնտենտ ներառող բացառիկ բովանդակության» պահանջին, որը ներառում է ԼԳԲՏ կերպարներ և պատմություններ, որոնք «ազդեցիկ» են։ Կարևոր չափանիշ է այն, թե որքանով է ԼԳԲՏ կոնտենտ ներառող բովանդակությունը ինտեգրված խաղի ընթացքին, մասնավորապես խաղացողի ընտրության ազատության և խաղի աշխարհի տեսանկյունից։ Բովանդակությունը պետք է բացահայտվի խաղի ներսում կամ խաղի աշխարհին կանոնական լրացուցիչ մեդիայի միջոցով։ 2021 թվականից սկսած, միայն խոշոր ստեղծողներից և հրատարակիչներից եկած խաղերն են ստանդարտ ձևով մրցանակի իրավունք ստանում, սակայն ոչ խոշոր ընկերությունների խաղն էլ կարող է առաջադրվել, եթե հասնի լայն ճանաչման և ազդեցության։

GLAAD-ի կողմից ընտրված տեսախաղերը գնահատվում են չորս չափանիշներով՝ արդար, ճշգրիտ և ներառական ներկայացումներ (ԼԳԲՏ համայնքի հավասարակշռված ու ճշգրիտ պատկերում), խիզախություն և ինքնատիպություն (նորարարական ու տարբերվող մոտեցումներ), զգալի ազդեցություն (ազդեցություն հիմնական մշակույթի վրա) և ընդհանուր որակ (սցենար, գրաֆիկա, մեխանիկա)։ Հաղթողները որոշվում են GLAAD-ի աշխատակազմի, խորհրդի, և կամավորների քվեարկությամբ։ 2019-ից մրցանակը շնորհվել է ութ խաղի, իսկ վերջինը՝ *Dragon Age: The Veilguard* (BioWare), հաղթել է 2025-ի 36-րդ GLAAD Media Awards-ում։

Մրցանակը ստացել է որոշ քննադատություններ, հատկապես 2019 և 2020 թվականներին, հիմնականում, ինդի խաղերի հաշվին խոշոր Triple-A վիդեոխաղերի վրա շեշտադրում դնելու համարն։ Քննադատություն է հնչեցվել այն փաստի շուրջ, որ առաջադրված հիմնական խաղերից շատերում ԼԳԲՏ-ներառող բովանդակությունն ու ներկայացվածությունը եղել են նվազագույն մակարդակի։

## Պատմություն
2018 թվականի սեպտեմբերին GLAAD-ը հայտարարեց GLAAD մեդիա մրցանակաբաշխությանը նոր անվանակարգի ներմուծման մասին, որը նախատեսված էր վիդեոխաղերի համար։ Ըստ ծրագրերի փոխնախագահ Զեք Սթոուքսի՝ GLAAD-ը տարիներ շարունակ հետաքրքրված էր վիդեոխաղերի ոլորտով։ Ըստ նրա՝ *Լավագույն վիդեոխաղ* անվանակարգի ստեղծմանը նպաստած հիմնական գործոններց էր այն փաստը, որ վիդեոխաղերը դարձել էին երիտասարդների համար հիմնական զվարճանքի միջոցներից մեկը։

Սթոքսը նշեԼ Է, որ ֆիլմերի և հեռուստասերիալների համեմատ, վիդեոխաղերը, հատկապես խոշոր Triple-A նախագծերը, հազվադեպ են ներառում ԼԳՏԲՔ կերպարներ և թեմաներ։ GLAAD-ը շահագրգռված է, որ հենց Triple-A խաղերը ներկայացնեն ԼԳԲՏ թեմաներ՝ հաշվի առնելով ոլորտի ծավալը։ Մինչ կատեգորիայի ստեղծումը, GLAAD-ը խորհրդակցել էր տարբեր խաղային ստուդիաների հետ, որպեսզի ապահովի, որ կատեգորիան «կշիռ և նշանակություն» ունենա։

2019 թվականի հունվարին GLAAD-ը հայտարարեց «Լավագույն վիդեոխաղ» առաջին մրցանակի հավակնորդների անունները, որոնցից մեկն էր *Assassin’s Creed Odyssey*-ն։ Խաղի «*Legacy of the First Blade*» ներբեռնվող հավելվածը վեճեր առաջացրեց՝ ներառելով սյուժե, որտեղ խաղացողի կերպարը՝ Ալեքսիոսը կամ Կասանդրան, հայտնվում է հեթերոսեքսուալ հարաբերության մեջ, որն արդյունքում նրանք երեխա են ունենում։ Խաղի ընդգրկման վերաբերյալ հայտարարության մեջ GLAAD-ի խաղերի բաժնի ասոցիացված տնօրեն Բլեյր Դըրքին քննադատեց սյուժեն՝ նշելով, որ այն տպավորություն է թողնում, թե սեռական կողմնորոշումը կարող է փոխվել, և որ ԼԳԲՏ անձինք կարող են «ընտրել ենթարկվել հեթերոնորմատիվ սպասելիքներին՝ հակառակ իրենց ինքնության»։ Սակայն նա պաշտպանեց *Assassin’s Creed Odyssey*-ի թեկնածությունը՝ ընդունելով, որ առաջընթացը կարող է լինել բարդ, և որ, որպեսզի խրախուսեն խաղերի ստեղծողներին ու հրատարակիչներին ապագայում շարունակել «այսպիսի համարձակ քայլերը», անհրաժեշտ է ընդունել, որ սխալներ լինում են։

## Հաղթողներ և թեկնածուներ

## Ծանոթագրություններ

Կատեգորիա:ԼԳԲՏ
Կատեգորիա:ԼԳԲՏ անձինք
Կատեգորիա:ԼԳԲՏ իրավունքներ
Կատեգորիա:Համակարգչային խաղեր
Կատեգորիա:Համասեռականություն